《倪氏池亭陪羽庭太守燕集分韵得东字》
明代·乌斯道

高轩新搆燕诸公，捲起朱帘罨画中。八月红莲犹待客，半天青柳自生风。

冰弦促柱催欢伯，玉版题诗睹醉翁。且索虎头图此景，明朝踪迹任西东。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。